Document ID: 31991R2156

NEUVOSTON ASETUS (ETY) N:o 2156/91,
annettu 15 päivänä heinäkuuta 1991,
tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä annetun asetuksen (ETY) N:o 1866/86 muuttamisesta neljännen kerran
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon yhteisön kalavarojen säilyttämis- ja hallintojärjestelmästä 25 päivänä tammikuuta 1983 annetun neuvoston asetuksen (ETY) N:o 170/83(), sellaisena kuin se on viimeksi muutettuna Espanjan ja Portugalin liittymissopimuksella, ja erityisesti sen 11 artiklan,
ottaa huomioon komission ehdotuksen,
sekä katsoo, että
asetuksessa (ETY) N:o 1866/86(), sellaisena kuin se on viimeksi muutettuna asetuksella (ETY) N:o 887/89(), vahvistetaan tiettyjä Itämeren, Belttien ja Juutinrauman vesialueiden kalavarojen teknisiä säilyttämistoimenpiteitä,
tehokkain keino vähentää mahdollisimman paljon pienikokoisten kalojen pyyntiä on kieltää kalastus niillä alueilla, joilla niitä esiintyy runsaimmin,
asetuksen (ETY) N:o 170/83 2 artiklan mukaan tarvittavat säilyttämistoimenpiteet mainitun asetuksen 1 artiklassa määriteltyjen tavoitteiden toteuttamiseksi on valmisteltava käytettävissä olevien tieteellisten lausuntojen perusteella, ja
viimeisimmän kampelakalojen poikasalueiden suojelua koskevan lausunnon perusteella on tarpeen säätää kalastusrajoituksista Itämeren Oderbankin alueella; sen vuoksi on muutettava asetusta (ETY) N:o 1866/86,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1866/86 8 artiklaan kohta seuraavasti:
"3. Kalastus trooleilla, ankkuroiduilla kierrenuotilla tai vastaavilla verkkopyydyksillä on kielletty koko vuoden maantieteellisellä alueella, jota rajoittaa seuraavat koordinaatit yhdistävä linja:
TAULUKON PAIKKA
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä heinäkuuta 1991.

Labels: 20
6